cyanic-selkie/wikianc huggingface dataset:
Erkki Pahkinen
Elämä ja ura
Akateemisen uransa Pahkinen aloitti varsinaisesti vuonna 1967, kun hänet nimitettiin Jyväskylän yliopistoon tilastotieteen lehtoriksi. Hän on ollut myös Jyväskylän yliopiston tilastotieteen dosentti. Opetustehtävien ohella hän toimi tutkijana. Yhteiskuntatieteiden tohtoriksi Pahkinen väitteli Jyväskylän yliopistosta vuonna 1981. Väitöskirja käsitteli epävarmuuden mittaamista. Pahkisen väitöskirjan ohjaajana toimi professori Hannu Niemi.
Albus Dumbledore
Albus Percival Wulfric Brian Dumbledore on kuvitteellinen hahmo J. K. Rowlingin Harry Potter -kirjasarjassa. Hän on Tylypahkan velhokoulun rehtori ja päähenkilö Harry Potterin mentori.
Karolina Olsson
Karolina Olsson (29. lokakuuta 1861 – 5. huhtikuuta 1950), tunnetaan myös nimellä "Soverskan på Oknö" ("Oknön nukkuja"), oli ruotsalainen nainen, jonka väitetään olleen horroksessa vuosina 1876 – 1908 (32 vuotta).
Erkki Pahkinen
Elämä ja ura
Valmistumisen jälkeen Pahkinen jatkoi uraansa lehtorina tilastotieteen laitoksella. Myöhemmin hänet nimitettiin apulaisprofessoriksi ja hän oli sen ohella myös määräaikaisena professorina. Jyväskylään syntyi hänen vaikutuksestaan otantaan ja surveymenetelmiin keskittyvä tutkimustoiminta. Professori Seppo Laaksosen mukaan Pahkisella oli merkittävä rooli tässä prosessissa. Jyväskylässä käynnisti toimintansa niin kutsuttu Otantatutkijoiden ryhmä, jossa uransa tilastotieteen parissa aloitti myös tuleva tilastotieteilijä Seppo Laaksonen.
Karolina Olsson
Tämän uskotaan olevan pisin aika, jonka kukaan on elänyt tällä tavalla, joka sitten heräsi ilman jäännösoireita.
Albus Dumbledore
Dumbledorea pidetään aikansa mahtavimpana velhona ja lisäksi ainoana, jota lordi Voldemort on koskaan pelännyt. Dumbledore voitti velhoyhteiskuntaa uhanneen pimeyden velhon Gellert Grindelwaldin kaksintaistelussa vuonna 1945. Voldemortin noustua valtaan ensimmäisen kerran, Dumbledore perusti häntä vastaan taistelevan salajärjestön Feeniksin killan. Velhoyhteisössä kunnioitettavassa asemassa olevaa Dumbledorea ehdotettiin usein taikaministeriksi, mutta hän kieltäytyi virasta joka kerta, muistaen kuinka hänen pyrkimyksensä valtaan oli ollut hänen heikkoutensa.
Karolina Olsson
Elämä
Olsson syntyi Oknössä lähellä Mönsteråsia toiseksi vanhimpana viidestä lapsesta. Hänen kaikki sisaruksensa oli veljiä. Hän sai päävamman ollessaan ulkona 14-vuotiaana 18. helmikuuta 1876, mutta näytti toipuvan siitä nopeasti. 22. helmikuuta hän valitti hammassärkyä. Hänen perheensä uskoi, että hänen hampaansa oli kipeä noituuden takia, ja hänet määrättiin nukkumaan. Kuitenkin, kun hän nukahti, hän ei herännyt.
Hänen isänsä oli kalastaja eikä hänellä ollut varaa lääkäriin, joten perhe luotti sen sijaan ystävien ja kaupungin kätilön neuvoihin. Olssonin äiti pakkosyötti hänelle maitoa ja sokerivettä. Lopulta naapurit kävivät lääkärillä, joka ei kyennyt herättämään nukkuvaa tyttöä ja totesi, että hän oli koomassa. Tämä lääkäri jatkoi vierailuja hänen luonaan vuoden ajan, minkä jälkeen hän kirjoitti Skandinavian johtavan lääketieteellisen lehden toimittajalle pyytäen muiden ammattilaisten apua parannuskeinon löytämiseksi Olssonin jatkuvaan unitilaan. Olssonin luona kävi lääkäreitä, jotka totesivat, että hänen hiuksensa, kynnet ja varpaankynnet eivät näyttäneet kasvavan. Perhe kertoi, että Olsson nousi toisinaan istumaan ja "mumisi rukouksia, jotka hän oli oppinut lapsuudessaan".
Yksi Olssonin luona käynyt lääkäri oli Johan Emil Almbladh, joka arveli unitilansa johtuvan hysteriasta. Heinäkuussa 1892 Olsson joutui sairaalaan Oskarshamniin, jossa häntä hoidettiin sähkökonvulsiivisella hoidolla. Elokuussa 1892 hänet vapautettiin sairaalasta herättämättä tai tilanteen parantumatta. Sairaalan mukaan sopiva diagnoosi oli "dementia paralytica". Ei kuitenkaan ole juurikaan viitteitä siitä, että hän todella kärsi tästä sairaudesta. Lääkäri ei tutkinut häntä uudelleen ennen kuin hän heräsi unestaan.
Koko nukkumisensa ajan Olssonille annettiin kaksi lasillista maitoa joka päivä. Hänen äitinsä kuoli vuonna 1904 ja tämän jälkeen palvelijatar jatkoi Olssonin ja talouden hoitamista. Veljensä kuoltua vuonna 1907 Olsson alkoi itkeä hysteerisesti, vaikka hän vaipui oletettuun koomaan. Hän ei kuulemma koskenut mihinkään ruokaan, jota hän sai sänkyvuosiensa aikana, eikä perheen palvelijatar koskaan kuullut hänen puhuvan.
Olsson heräsi 3. huhtikuuta 1908, 32 vuotta ja 42 päivää ensimmäisen nukahtamisensa jälkeen. Piika löysi hänet itkemästä ja hyppimästä lattialle. Kun hänen eloonjääneet veljensä saapuivat, hän ei kuitenkaan tunnistanut heitä. Hän oli hyvin laiha ja kalpea, ja hän osoitti herkkyyttä valolle ensimmäisinä päivinä heräämisen jälkeen. Hän oli heikko ja hänellä oli vaikeuksia puhua. Hän osasi yhä lukea ja kirjoittaa, ja hän muisti kaiken, mitä oli oppinut ennen nukahtamista. Sanomalehtitoimittajat kaikkialta Euroopasta ja Yhdysvalloista matkustivat Oknöön haastattelemaan häntä, ja hän ja perhe piiloutuivat välttääkseen huomion. Hän suostui psykiatrisiin testeihin Tukholmassa, ja hänen todettiin omistavan täysin kyvyt, jotka hänellä oli ollut ennen nukahtamista. 46-vuotiaana hänen kuvattiin näyttävän olevan enintään 25-vuotias.
Tutkimus
On arveltu, että Olsson ei ehkä ole ollut unessa ja horroksessa koko tuon ajan. Hänen tilassaan oli monia selittämättömiä piirteitä: esimerkiksi hänen hiuksensa, kynnet ja varpaankynnet eivät kasvaneet.
Psykiatri Frödeström tapasi Olssonin vuonna 1910. Hän julkaisi hänen tilastaan vuonna 1912 artikkelin nimeltä ''La Dormeuse d'Oknö – 21 Ans de Stupeur. Guérison Complète'', mutta hänen analyysinsä rajoittui siihen, että hänen tilanteensa oli epäselvä lepotila. Myöhemmin paljastui, että Olsson heräsi silloin tällöin, ja kun heräsi, hän reagoi surulla ja vihalla. Frödeström arveli, että Olsson luuli olevansa vakavasti sairas ja että hän pysyi paikallaan silmät kiinni ja kieltäytyi syömästä herättääkseen myötätuntoa. On arveltu, että hänen äitinsä oli auttanut häntä ja pitänyt salassa, ettei hän enää ollut lepotilassa.
Kuolema
Olsson kuoli vuonna 1950 88-vuotiaana aivoverenvuotoon.
Albus Dumbledore
Dumbledorea esittää kirjasarjasta tehdyssä elokuvasarjassa Richard Harris kahdessa ensimmäisessä elokuvassa. Harrisin kuoltua Michael Gambon esitti hahmoa sarjan lopuissa elokuvissa.
Henkilöhistoria
Albus Dumbledore syntyi vuonna 1881 Percival ja Kendra Dumbledorelle. Hänen jälkeensä syntyivät veli Aberforth ja sisko Ariana.
Dumbledorella on lemmikkinä feenikslintu Fawkes, joka luovutti taikaa täynnä olevan sulkansa kahteen taikasauvaan. Toinen näistä päätyi Lordi Voldemortille, toinen Harry Potterille.
Aberforth Dumbledore
Aberforth Dumbledore on Tylypahkan rehtorin, Albus Dumbledoren, pahamaineinen veli ja hän oli ennen Ariana Dumbledoren kuolemaa tämän lempiveli. Hän on myös Tylyahossa sijaitsevan Sianpää-pubin baarimikko. Aberforth on Feeniksin killan alkuperäinen jäsen, mutta hän on hyvin piileskelevää ja syrjäänvetäytyvää sorttia. Vauhkomieli sanoo Aberforthin olevan hieman omituinen luonteeltaan. Aberforthin Suojelius on muodoltaan vuohi. Harry Potter -elokuvasarjassa Aberforth Dumbledorea esittää Ciarán Hinds ja Ihmeotukset-elokuvasarjassa häntä esittää Richard Coyle.
Ariana Dumbledore
Ariana Dumbledore oli Albus Dumbledoren sisko. Kun Ariana oli kuusivuotias, joukko jästipoikia kävivät hänen kimppuunsa nähtyään hänen tekevän taikoja. Tapaus vaikutti Arianan mielenterveyteen haitallisesti eikä hän kyennyt enää taikomaan muuta kuin satunnaisilla hetkillä ja usein tuhoisin seurauksin. Albusin isä Percival etsi jästipojat käsiinsä ja kävi heidän kimppuunsa samalla tavoin. Percival tuomittiin Azkabanin velhovankilaan, jossa hän myöhemmin kuoli. Hän otti tuomionsa vastaan sen sijaan, että olisi kertonut miksi hyökkäsi jästien kimppuun, jotta Arianaa ei vietäisi pois. Kendra Dumbledore muutti hänen nuoren perheensä kanssa Godrickin notkoon, jossa he kääntyivät omiin oloihinsa piilotellen Arianaa. Kun eräänä päivänä Albus aikoi lähteä ystävänsä Grindelwaldin kanssa pois, mutta Aberforth vaati hänen jäämistään. Tämän seurauksena syntyi taistelu ja Albuksen, Grindelwaldin ja Aberforthin taistellessa Ariana joutui taistelun keskelle ja kuoli. Grindelwald pakeni eikä palannut. Sekä Harry Potter -elokuvasarjassa että Ihmeotukset-elokuvasarjassa Ariana Dumbledorea esittää Hebe Beardsall.
Aurelius Dumbledore
Aurelius Dumbledore tai Valio Barebone on Albus Dumbledoren veljenpoika eli Aberforth Dumbledoren poika. Kun hän oli vauva, hänen luultiin kuolleen onnettomuudessa. Hän kuitenkin selvisi, koska vähän ennen onnettomuutta Leta Lestrange vaihtoi veljensä Aureliukseen, koska hänen veljensä itki koko ajan ja Aurelius oli koko ajan hiljaa. Hänen piti vaihtaa vauvat vain hetkeksi, mutta epäonnisesti tapahtui onnettomuus, jossa Letan veli kuoli ja Aurelius selvisi, mutta hänen luultiin nyt olevan Letan veli. Vuosia myöhemmin Aurelius asuu adoptioäitinsä Mary Lou Barebonen kanssa nimellä Valio Barebone. Mari Lou käyttää kasvatuksessa väkivaltaisia otteita, mikä synnyttää Valiolle obskuurin, tuhoisan voiman, joka syntyy kun nuori velho tai noita yrittää piilotella kykyjään peloissaan tai pakosta. Kun Gellert Grindelwald saa Valion obskuurin selville, hän suostuttelee tämän puolellensa ja antaa hänelle taikasauvan aikomuksenaan tappaa Albus Dumbledore hänen avullaan. Valio kuitenkin kääntyy Grindelwaldia vastaan, kun Albus kertoo hänelle totuuden, ja auttaa Lisko Scamanderia estämään Grindelwaldin valinnan velholiiton johtajaksi. Ihmeotukset-elokuvasarjassa Aurelius Dumbledorea eli Valio Barebonea esittää Ezra Miller.
Percival Dumbledore
Percival Dumbledore on Albus Dumbledoren isä. Kun joukko jästipoikia kävi Arianan kimppuun vaikuttaen tämän mielenterveyteen negatiivisesti, Percival etsi jästipojat käsiinsä ja kosti heille käymällä heidän kimppuunsa samalla tavoin. Tämän seurauksena Percival tuomittiin Azkabanin velhovankilaan, jossa hän myöhemmin kuoli. Hän otti tuomionsa vastaan sen sijaan, että olisi kertonut miksi hyökkäsi jästien kimppuun, jotta Arianaa ei vietäisi pois.
Ystävät
Nuoruudessaan Dumbledore oli Grindelwaldin ystävä. Dumbledore ja Grindelwald olivat molemmat lahjakkaita nuoria ja heidän tavoitteensa oli jästien maailman hallitseminen ja kuoleman varjelusten hankkiminen. Dumbledore keksi myös iskulauseen "Yhteiseksi hyväksi", josta tuli myöhemmin Grindlewaldin vankilan Nurmengardenin tunnus. Myöhemmin Dumbledore on tullut tunnetuksi jästien oikeuksien puolustajana ja Grindelwaldin ajatuksien tukeminen oli Dumbledorelle vain nuoruuden hairahdus. Heidän ystävyytensä loppui Dumbledoren sisaren Arianan kuolemaan. Monien vuosien jälkeen, kun Grindelwald kokosi armeijaansa, Dumbledore päätti kohdata tämän ja lopettaa tämän ilkityöt (Grindewaldin kukistamisesta mainitaan jo ensimmäisessä kirjassa, suklaasammakkokorteissa).
Dumbledore oli lämpimissä väleissä Tylypahkan opettajakunnan kanssa. Esimerkkinä ystävien lojaalisuudesta Dumbledorea kohtaan mainittakoon Minerva McGarmiwa, joka oli valmis taistelemaan taikaministeriä, kahta auroria ja ministeriön virkailijaa vastaan auttaakseen Dumbledorea. Poikkeuksen tekee Dolores Pimento, joka yritti kaikkensa Dumbledoren potkujen eteen.
Toinen Dumbledoren hyvä ystävä Tylypahkassa oli riistanvartija Rubeus Hagrid, jonka käsiin Dumbledore olisi sanojensa mukaan ollut valmis luovuttamaan henkensä. Lisäksi Harry Potter ja Dumbledore olivat lämpimämmissä väleissä kuin opettaja ja oppilas yleensä.
Yksi Dumbledoren hyvistä nuoruuden ystävistä oli Elfias "Koiranhenki" Doze. Doze oli Dumbledoren koulutoveri, kun opiskeli Tylypahkassa. Rita Luodiko kuvailee Dozea kirjassaan, "Dumbledoren elämä ja valheet" näin: "Vähä-älyinen, mutta uskollinen apuri ja kaveri, jonka hän oli pyydystänyt koulusta"
Nimen etymologia
Dumbledoren koko nimi on Albus Percival Wulfric Brian Dumbledore. Dumbledoren jokaisella nimellä on oma merkityksensä:
Albus on latinaa (mask. albus, fem. alba, n. album) ja tarkoittaa valkoista, mikä viittaa Dumbledoren harjoittamaan valkeaan (eli hyvään) magiaan.
Percival viittaa todennäköisesti kuningas Arthurin pyöreän pöydän ritari Percivaliin. Alkuperäisen tarinan mukaan Percival-ritari löysi Graalin maljan, tappoi mustan ja punaisen ritarin, joita pidetään kuolemansyntinä ja kuolemana. Albus Dumbledoren isän nimi oli Percival.
Wulfric. Dumbledoren hahmon keksineellä kirjailijalla, J. K. Rowlingilla, on tapana ottaa nimiä myös kirkkohistoriasta. Pyhä Wulfrik oli vuonna 1154 syntynyt katolinen pyhimys, joka tunnettiin ihmeidentekijänä ja ennustajana.
Brian on keltin kieltä ja tarkoittaa "voimakasta".
Dumbledore taas on muinaisenglantia ja tarkoittaa mehiläistä. Sana voidaan kirjoittaa myös muodossa dumbledorr, jolloin se merkitsee kimalaista.
Erkki Pahkinen
Elämä ja ura
Yliopistotyön ohella Pahkinen oli Tilastokeskuksessa vierailevana tieteellisenä johtajana toimikauden 1993–1994. Hän panosti laitoksen tutkimustoimintaan ja motivoi tutkijoita. Välillä hän saattoi tosin joutua jopa erimielisyyksiin Tilastokeskuksen hallinnon kanssa.
Albus Dumbledore
Ulkonäkö
Dumbledore pukeutuu lähes poikkeuksetta kaapuun ja viittaan, joiden väri vaihtelee. Hän käyttää puolikuun muotoisia silmälaseja. Teoksessa Harry Potter ja viisasten kivi hän käyttää korkeakorkoisia solkisaappaita.
Erkki Pahkinen
Elämä ja ura
Tilastokeskuksen periodin jälkeen hän toimi 1995–2000 Jyväskylän yliopistossa määräaikaisessa virassa tilastotieteen professorina, joka erikoistui survey-metodologiaan. Professorina hän koordinoi tilastotieteen laitoksella tilastotoimen maisteriohjelmaa vuosina 1998–2000. Hän on ollut myös vierailevana tutkijana Jyväskylän yliopiston informaatioteknologian tiedekunnassa. Pahkinen jäi eläkkeelle virastaan vuonna 2001. Vuodesta 2007 Pahkinen oli Jyväskylän yliopistossa emeritusprofessorina. Hänen emeritussopimuksensa päättyi vuoteen 2019.
Albus Dumbledore
Ulkonäkö
Kirjassa Harry Potter ja puoliverinen prinssi Dumbledoren sauvakäsi näyttää palaneelta ja pahoin vaurioituneelta, koska Dumbledore on ollut tuhoamassa hirnyrkkiä. Dumbledorella on omien sanojensa mukaan vasemman polvensa alapuolella arpi, joka on täydellinen Lontoon maanalaisen kartta.
Ensimmäisen kerran Harry kiinnittää paljon huomiota Dumbledoren vanhuuteen neljäntenä kouluvuonnaan (luvussa Ajatuseula): Dumbledore kuvataan "vanhemmaksi kuin koskaan" kolmasti. Dumbledore näyttää vanhalta - tosin onhan hän kuollessaan jo noin 115-vuotias.
Nuorena Dumbledore pukeutui usein luumunväriseen kaapuun. Silloin hänen hiuksensa ja partansa olivat vielä väritykseltään kastanjanruskeat.
Luonne
Dumbledore on ystävällinen ja kohtelias tapaamiaan ihmisiä kohtaan. Hän tuntee hyvin käytöstavat ja käyttää niitä vaikka olisi joutunut kuolonsyöjien ansaan ja olisi vähällä menettää henkensä, kuten kirjassa Harry Potter ja puoliverinen prinssi käykin. Dumbledorella on hieman omituinen huumorintaju ja Fred Weasley mainitseekin kirjassa Harry Potter ja liekehtivä pikari: "ei Dumbledorekaan ole niitä ihan tavallisimpia tapauksia", johon hän lisää vielä "Tai siis, tiedän kyllä, että hän on nero ja vaikka mitä..."
Erkki Pahkinen
Elämä ja ura
Täyttäessään 80 vuotta heinäkuussa 2017 Pahkinen asui Puistokadulla Jyväskylässä. Hän juhli 80-vuotispäiväänsä Suomi-laivalla.
Tutkimustyö
Tilastotieteilijänä Erkki Pahkinen on perehtynyt erityisesti survey-metodiikkaan. 1980-luvulla hän perehtyi syvällisemmin otantaan ja hänellä on myös otantamenetelmistä pitkä kokemus. Hän teki tutkimuksessa yhteistyötä mm. Risto Lehtosen kanssa. Näiden selvitysten pohjalta kaksikko julkaisi myöhemmin kompleksisen ryväsotannan estimointia käsittelevän oppikirjan.
Albus Dumbledore
Luonne
Dumbledore on hyvin ennakkoluuloton useita asioita kohtaan. Monet Tylypahkan oppilaiden vanhemmat kauhistuvat kuultuaan hänen palkanneen ihmissuden opettamaan pimeyden voimilta suojautumista kirjassa Harry Potter ja Azkabanin vanki. Dumbledore ei myöskään suhtaudu kotitonttuihin tai puolijättiläisiin varautuneesti kuten taikaministeriö ja suurin osa velhoista. Hän myös luottaa toisten mielestä pahaan Severus Kalkarokseen kuolemaansa asti. Eikä syyttä, sillä Kalkaros tappaa Dumbledoren, koska Dumbledore ja Kalkaros ovat punoneet juonen, jonka avulla Kalkaros voittaa Voldemortin luottamuksen. Dumbledore sanoo viimeisinä sanoinaan: "Severus... minä pyydän." Kuolonsyöjät luulevat sitä armon aneluksi, mutta niin ei todellisuudessa ollut: tarkoitus oli murskata seljasauvan taikuus, mutta tämä suunnitelma ei toiminutkaan aivan niin kuin velhot suunnittelivat.
Dumbledore on vahva rakkauden puolestapuhuja, ja hän pitää rakkautta suurimpana mahdollisena voimana. J.K. Rowling on paljastanut Dumbledoren olleen homo ja kertonut tämän olleen syvästi rakastunut lahjakkaaseen ystäväänsä Grindelwaldiin. Myöhemmin Dumbledore sanoutui irti Grindelwaldin arvomaailmasta ja voitti tämän lopulta kaksintaistelussa. Rowlingin mukaan Dumbledore ei enää tämän epäonnistuneen ensirakkautensa jälkeen luottanut arvostelukykyynsä vaan päätti valita elämän ilman parisuhdetta.
Kyvyt
Dumbledorea pidetään velhoyhteisössä ehkäpä maailman mahtavimpana velhona ja hän on ainoa jota lordi Voldemort pelkää. Dumbledore osoitti poikkeuksellisuutta lahjakkuutta jo kouluaikoina, jolloin hän hämmästytti V.I.P. (Velhomaailman Ihmeisiin Perehdyttävä) -tutkintoaan valvovat tarkkailijat.
Dumbledore pystyy muun muassa luomaan aineellisen suojelius-loitsun, jota hän pystyy vieläpä muuttamaan viestinvälitykseen sopivaksi. Hän on myös esittänyt huikaisevia taitojaan ainakin yhdessä kaksintaistelussa lordi Voldemortin kanssa. Dumbledore voittaa taistelun ja lordi Voldemort pakenee paikalta.
Erkki Pahkinen
Harrastukset
Nuorempana Pahkinen harrasti autourheilua. Hän osallistui 1960-luvulta lähtien yli 100 ralliin kuljettajana. Huomattavin saavutus ralliautoilussa oli SM-ryhmän voitto Jyväskylässä vuonna 1977. Hän on jakanut tietouttaan myös nuoremmille kuljettajille. Tuleva huippukuljettaja Henri Toivonen opetteli aikanaan Pahkisen opastuksella äärimmilleen ajamista Jyväskylässä Seppälän soramontussa. Käytännön ajamisen ohella Pahkinen myös analysoi ralliautoilua ja osallistui autourheilun yhdistystoimintaan. Vuosina 1974−1977 hän toimi Jyväskylän Urheiluautoilijoiden puheenjohtajana. Yhdistys nimesi Pahkisen hänen täyttäessään 80 vuotta (heinäkuussa 2017) leikkisästi "Rallitohtoriksi" - arvonimi, johon liittyi myös erityinen tohtorin hattu. Eläkevuosinaan Pahkinen on harrastanut pyöräilyä. Hän on osallistunut pyöräilykisoihin veteraanien M75- ja M80-luokissa. Tunnustuksena toiminnastaan pyöräilyn edistämiseksi Pahkinen sai vuonna 2014 Jyväskylän pyöräilyviikon päätapahtumassa pyöräilyn edistämisen kunniamaininnan. Tunnustuksen sai samalla myös arkkitehti Sakari Holma (s. 1937).
Albus Dumbledore
Kyvyt
Dumbledore on erityisen kuuluisa velhomaailmassa varsinkin pimeyden velho Grindelwaldin kukistamisesta, lohikäärmeenveren 12 käyttötarkoituksen keksimisestä sekä Nicolas Flamelin avustamisesta alkemiaan liittyvissä kokeiluissa. Dumbledore osallistuu myös Viisasten kiven suojaamiseen kirjassa Harry Potter ja viisasten kivi.
Norja olympialaisissa
Norja osallistui kesäolympialaisiin ensimmäistä kertaa vuonna 1900 ja on tuosta lähtien ollut kesäolympialaisissa mukana vuosia 1904 ja 1980 lukuun ottamatta. Talviolympialaisiin Norja on osallistunut koko kisojen historian ajan joka kerta. Mitaleja maa on voittanut kesäolympialaisissa 148 sekä talviolympialaisissa 329, joista 118 kultaa. Talviolympialaisissa maa on saavuttanut enemmän mitaleja kuin mikään muu maa ja Norja on Itävallan ja Liechtensteinin lisäksi ainoa maa, joka on saanut enemmän mitaleja talvi- kuin kesäolympialaisissa.
Albus Dumbledore
Asema velhoyhteisössä
Dumbledore on hyvin suosittu henkilö velhoyhteisössä ja häntä on pyydetty ainakin neljä kertaa taikaministeriksi, mutta Dumbledore ei ole halunnut jättää Tylypahkan noitien ja velhojen koulua, joten hän on kieltäytynyt kunniasta. Dumbledore sanoo kirjassa Harry Potter ja Kuoleman Varjelukset, että hänelle ei pitäisi myöntää valtaa. Harry Potter -kirjoissa Dumbledoren arvonimiksi velhoyhteisössä mainitaan Suurtaikuri, Ylihörhö ja Päänoita sekä Noitien neuvoston puheenjohtaja. Lisäksi Dumbledorella on Merlinin ritarikunnan ensimmäisen luokan arvomerkki. Dumbledore on kuitenkin sanonut, että hän ei välitä näistä arvonimistä, kunhan häntä ei vain poistettaisi suklaasammakkokorteista.
Erkki Pahkinen
Perhe
Pahkisen puoliso on Tuula Pahkinen. Pariskunnalla on kaksi tytärtä: Virpi (s. 1966) ja Metsälintu (s. 1971). Metsälintu Pahkinen on esiintynyt pienissä rooleissa muutamissa kotimaisissa elokuvissa. Hän oli mukana esimerkiksi Markku Pölösen elokuvassa Badding (2000).
Norja olympialaisissa
Norja on isännöinyt olympialaisia kahdesti: vuoden 1952 talviolympialaiset Oslossa sekä vuoden 1994 talviolympialaiset Lillehammerissa.
Menestynein norjalaisurheilija on ollut ampumahiihtäjä Ole Einar Bjørndalen, joka on voittanut vuosina 1998–2014 talviolympialaisissa kahdeksan kultaa, neljä hopeaa ja yhden pronssimitalin. Bjørndalen on myös kaikkien aikojen eniten mitaleja talviolympialaisissa saavuttanut urheilija.
Paul Tillich
Paul Johannes Tillich (20. elokuuta 1886 Starzeddel, Saksa – 22. lokakuuta 1965 Chicago, Yhdysvallat) oli saksalaissyntyinen teologi ja kristillinen eksistentialistifilosofi. Karl Barthin ohella hänet luetaan 1900-luvun vaikutusvaltaisimpiin protestanttisiin teologeihin. Hän loi korrelaatioteologian, jonka mukaan teologian ja ihmisen elämäntilanteen tulee olla vuorovaikutuksessa keskenään.
Tillich muutti Yhdysvaltoihin pian Hitlerin valtaannousun jälkeen tultuaan irtisanotuksi virastaan Frankfurtin yliopistossa kirjoittamansa artikkelin "Die sozialistische Entscheidung" vuoksi.
Erkki Pahkinen
Kirjailija
Erkki Pahkinen on kirjoittanut useita teoksia. Useat teoksista ovat oppikirjoja. Vuonna 1996 hän julkaisi yhdessä professori Risto Lehtosen kanssa englanninkielisen teoksen Practical Methods for Design and Analysis of Complex Surveys, joka käsittelee monimutkaisten tilastollisten kyselytutkimusten suunnittelua ja niistä saatavien tulosten analysointia. Tarkemmin määriteltynä kirja esittelee, miten kompleksisen ryväsotannan estimointia voidaan ratkaista metodisesti oikein.
Albus Dumbledore
Asema velhoyhteisössä
Dumbledore opetti ennen rehtoriksi tuloaan Tylypahkassa muodonmuutoksia. J. K. Rowlingin mukaan hän aloitti opettamisen noin 40 vuoden iässä. Ihmeotukset 2 -elokuvassa selviää, että Dumbledore opetti myös pimeyden voimilta suojautumista. Hänestä tuli rehtori hieman yli 70 vuoden ikäisenä entisen rehtori Armando Dippetin jälkeen (syytä rehtorin vaihtumiseen ei ole Harry Potter -kirjoissa kerrottu). Muiden suurten eurooppalaisten taikakoulujen rehtorit ovat kateellisia Dumbledorelle, joka on nostettu lähes yli-inhimilliseksi velhoksi.
Dumbledoren ja taikaministeriön suhteet takkuilevat Cornelius Toffeen ja Rufus Rymistyirin ollessa taikaministereinä. Suurimmat kiistat koskevat Lordi Voldemortin paluuta ja ministeriön toimia asian estämiseksi. Cornelius Toffee kieltäytyy uskomasta Dumbledorea, vaikka myöhemmin osoittautuukin Dumbledoren olleen oikeassa. Toffee menettää taikaministerin virkansa ja saa seuraajakseen Rufus Rymistyirin. Huhut Rymistyirin ja Dumbledoren välirikosta leviävät velhomailmaan jo muutaman tunnin kuluttua uuden taikaministerin nimityksen jälkeen.
Teoksessa Harry Potter ja Feeniksin kilta Dumbledore julistetaan lainsuojattomaksi, koska tämä ottaa niskoilleen syyn Albuksen Kaartin perustamisesta ilman lupaa. Häneltä riistetään kaikki hänen arvonimensä ja hänen paikalleen Tylypahkan rehtoriksi nimitetään ministeriön virkailija Dolores Pimento. Dumbledoren todistaessa lordi Voldemortin paluun, Dumbledore saa asemansa koulun rehtorina takaisin.
Tylypahkan noitien ja velhojen koulu on Dumbledoren elämäntyö. Dumbledoresta tuleekin ainoa koulun rehtori, joka on haudattu koulun maille.
Dumbledore johtaa kuolemaansa asti Feeniksin kilta -nimistä vastarintaliikettä. Feeniksin kilta on ainoa Lordi Voldemortia vastustava taho tämän alkaessa nousta uudelleen kirjojen Harry Potter ja liekehtivä pikari sekä Harry Potter ja Feeniksin kilta aikana.
Viimeiset elintunnit ja kuolema
Dumbledoren kuolema ennustettiin jo kolmannessa kirjassa, Azkabanin Vangissa. Kun joulun aikaan Tylypahkassa oli vain muutamia oppilaita, saapui paikalle ennustusta opettava Professori Punurmio. Hän säikähti, kun pöydässä olisi hän mukaan laskettuna kolmetoista henkilöä. Tämä tarkoittaisi sitä, että ensimmäinen henkilö, joka nousee, saisi surmansa. Jouluaterian jälkeen Harry ja Ron nousivat pöydästä, professori kyseli hädissään, kumpi nousi ensin. Seurauksena siis olis jommankumman kuolema. Todellisuudessa, jo silloin kun Punurmio saapui pöytään, antoi Dumbledore oman tuolinsa professorille, nousi hän siis silloin pöydästä. Dumbledore siis nousi ensimmäisenä ja Punurmion ennustuksen mukaan menehtyisi pian. Näin tapahtui kuudennessa kirjassa.
Dumbledore ja Harry lähtevät muutamaa tuntia ennen Dumbledoren kuolemaa etsimään yhtä Lordi Voldemortin hirnyrkeistä. He ilmiintyvät erään luolan luokse, missä Dumbledore epäilee hirnyrkin olevan. Dumbledore luovuttaa omaa vertaan avaimeksi luolalle, jonka jälkeen Dumbledore ja Harryn pääsevät sisään. Dumbledore käyttää suuria velhonkykyjään etsiessään veneen, jolla pääsee Lordi Voldemortin kiroaman järven yli hirnyrkin luo. Hän ja Harry purjehtivat pienelle saarelle, jonka keskellä on pieni kiviallas täynnä vihreää nestettä ja pohjalla hirnyrkki. Dumbledore yrittää taikoa nesteen pois, mutta ainoa keino nesteen hävittämiseksi on juoda se. Neste on kuitenkin kirottua ja Dumbledore joutuu kärsimään valtavaa tuskaa juodessaan sitä. Harryn on kaadettava viimeiset pikarilliset rehtorin suuhun, jonka jälkeen Dumbledore alkaa huutaa tarvitsevansa vettä. Harry ottaa pikarillisen vettä Lordi Voldemortin kiroamasta järvestä vapauttaen samalla tämän kuolleet palvelijat, manaliukset. Saatuaan vettä Dumbledore tokenee ja ajaa manaliukset tiehensä loitsimalla niiden inhoamaa kirkasta tulta. Haavoittunut Dumbledore ja Harry ilmiintyvät takaisin Tylyahon kylään, josta he aloittivat matkansa.
Dumbledore ja Harry lainaavat kylästä luudat ja lentävät Tylypahkaan, koska Gibbon-niminen kuolonsyöjä on loihtinut Pimeän piirron linnan korkeimman tornin ylle. Komennuskirouksen alainen Matami Rosmerta ilmoittaa asiasta kuolonsyöjä Draco Malfoylle. Dumbledore ja Harry suuntaavat torniin luullen jonkun oppilaan kuolleen, mutta heitä odottaa siellä väijytys. Dumbledore uhraa itsensä pelastaakseen Harryn. Dumbledore tietää, että hänen on aika kuolla. Severus Kalkaros tappaa Dumbledoren kuolettavalla Avada Kedavra -kirouksella.
Teoksessa Harry Potter ja kuoleman varjelukset selviää, että Dumbledore on sopinut kuolemansa Kalkaroksen kanssa etukäteen. Dumbledore uhrasi itsensä, koska hän ei halunnut turmella Dracon sielua. Dumbledoren elinaika oli vähissä Kolkon sormuksen aiheuttamasta kirouksesta.
Hautajaiset
Dumbledore haudataan juhlavin menoin Tylypahkan maille. Ketään muuta rehtoria ei ole koskaan haudattu koulun alueelle, joten kunnianosoitus on suuri. Paikalle on saapunut taikaministeriön edustajia, koulun oppilaita, muuta henkilökuntaa ja monia muita. Kentaurit kunnioittavat Dumbledoren muistoa ampumalla ilmaan nuoliryppään. Myös vedenväki ilmaisee osanottonsa rehtorin kuoleman johdosta laulamalla. Dumbledoren ruumis lasketaan valkoiselle paadelle, joka leimahtaa tuleen. Tulen hävittyä paikalla on valkoinen sarkofagi, jonka sisällä Dumbledoren ruumis lepää. Dumbledore on kuollessaan noin 115 vuoden ikäinen.
Dumbledore ja lordi Voldemort
Dumbledorea pidetään velhoyhteisössä ainoana velhona, jota lordi Voldemort pelkäsi. Dumbledore käyttääkin viimeiset elinvuotensa Voldemortin salaisuuksien paljastamiseen.
Dumbledore oli ensimmäinen velho, joka tapasi Lordi Voldemortin (silloisen Tom Lomen Valedron). Silloinen muodonmuutoksien opettaja Dumbledore kertoi Voldemortille Tylypahkasta ja tarjoutui opastamaan tätä koulutarvikkeiden hankkimisessa.
Tylypahkassa Dumbledore oli ainoita opettajia, jotka epäilivät nuorta Voldemortia. Dumbledore pitikin tätä tiukasti silmällä. Dumbledore alkoi jo aavistella Voldemortin pyrkimyksiä tämän tultua pyytämään opettajan paikkaa rehtoriksi kohonneelta Dumbledorelta. Dumbledore teki selväksi, ettei Voldemort ole enää tervetullut Tylypahkaan. Sen jälkeen Voldemort katosi pitkäksi aikaa ja palasi vasta kaikkien pelkäämänä pimeyden velhona.
Työhuone
Dumbledoren työhuone sijaitsee Tylypahkassa erään kivisen hirviöpatsaan luona. Mikäli patsaalle lausuu salasanan, se siirtyy sivuun ja sen takaa paljastuvat Dumbledoren toimistoon vievät portaat. Salasana on yleensä jokin makeinen, kuten teoksissa Harry Potter ja salaisuuksien kammio sitruunamehujauhe ja Harry Potter ja liekehtivä pikari torakkaterttu ja Harry Potter ja puoliverinen prinssi hapanpastilli.
Dumbledoren työhuone on pyöreä ja täynnä entisten rehtorien tauluja ja erikoisia hopeisia vekottimia, joista Harry Potter rikkoo suuren osan teoksessa Harry Potter ja Feeniksin kilta. Dumbledorella on myös ajatuseula kaapissaan.
Dumbledoren kuoltua tämän työhuone siirtyy Minerva McGarmiwan käyttöön.
Teoksessa Harry Potter ja kuoleman varjelukset työhuone siirtyy Kalkaroksen käyttöön, kun hänestä tulee rehtori. Tällöin salasana, jolla hirviöpatsas siirtyi sivuun oli Dumbledore. Myöhemmin patsas siirtyi sivuun ilman salasanaa Harryn, Ronin ja Hermionen kysyttyä patsaalta saavatko he mennä katsomaan Dumbledoren muotokuvaa.
Esiintymiset kirjoissa
Harry Potter ja viisasten kivi. Dumbledoren ensiesiintyminen tapahtuu tässä kirjassa. Hän on itse toimittamassa Harry Potteria Dursleyille. Dumbledore osallistuu Viisasten kiven suojaamiseen, muuten hänellä on lähes tavallinen lukuvuosi koulun rehtorina. Lukuvuoden lopussa Dumbledore saa kuulla Lordi Voldemortin paluusta palatessaan taikaministeriöstä, minne hänet on huijattu Viisasten kiven ryöstöyrityksen ajaksi. Dumbledore palaa Tylypahkaan juuri ajoissa nähdäkseen pimeään taikaan sortuneen professori Oraven kuoleman ja Lordi Voldemortin paon. Dumbledore vie loukkaantuneen Harry Potterin sairaalasiipeen. Kirjan lopussa Dumbledore ratkaisee tupamestaruuden Rohkelikon hyväksi antamalla tuvalle 170 pistettä.
Harry Potter ja salaisuuksien kammio -kirjassa yhden Tylypahkan neljästä perustajasta - eli Salazar Luihuisen - rakentama salainen kammio avataan ja siellä asuva basiliski vapautetaan tappamaan koulun oppilaita. Harry Potteria syytetään kammion avaamisesta, mutta Dumbledore luottaa Harryyn eikä erota häntä koulusta. Myöhemmin samassa kirjassa koulun johtokunta - jota kuolonsyöjä Lucius Malfoy on kiristänyt - päättää määräaikaisesti erottaa Dumbledoren virastaan. Dumbledore lähtee koulusta, mutta hänen feenikslintunsa Fawkes toimittaa Harry Potterille aseet taistella basiliskia vastaan. Kirjan lopussa Dumbledore pääsee palaamaan kouluun kun selviää, että Lucius Malfoy on kiristänyt johtokuntaa.
Harry Potter ja Azkabanin vanki- kirjassa vankikarkuri Sirius Mustan uskotaan haluavan tappaa Harry, vaikka lopussa Harrylle, Hermionelle, Ronille ja Dumbledorelle selviää, että Sirius on todellisuudessa syytön ja Lordi Voldemortin vastustaja. Kirjan ajan Dumbledore ponnistelee suojatakseen koulun tappajaksi epäilemältään vankikarkurilta. Lisäksi Dumbledore vastustaa koulun alueelle sijoitettuja ankeuttajia. Kirjan lopussa hän antaa Harrylle ja Hermionelle vinkin käyttää ajankääntäjää Sirius Mustan pelastamiseksi.
Harry Potter ja liekehtivä pikari -kirjan aikana Dumbledore ahertaa Kolmivelhoturnajaisten eteen. Kirjan lopussa Dumbledore saa kuulla Lordi Voldemortin paluusta. Lisäksi Dumbledore pelastaa Harry Potterin kuolonsyöjältä yhdessä Minerva McGarmiwan ja Severus Kalkaroksen kanssa. Dumbledore lähettää Sirius Mustan kokoamaan Feeniksin killan takaisin. Lopussa Dumbledoren ja taikaministeri Toffeen välit katkeavat lopullisesti.
Harry Potter ja Feeniksin kilta. Dumbledore "hoitaa Killan asioita", eli yrittää muun muassa löytää Lordi Voldemortin, saada taikaministeriön puolelleen ja kerätä liittolaisia Lordi Voldemortia vastaan. Taikaministeriö mustamaalaa Dumbledorea propagandallaan ja puuttuu tämän toimintaan koulun rehtorina tämän tästä. Lopulta Dumbledore joutuu ottamaan vastuun Albuksen Kaartista ja pakenemaan lainsuojattomana. Kirjan lopussa Dumbledore saapuu taikaministeriöön ja vangitsee siellä olleet kuolonsyöjät sekä kaksintaistelee Lordi Voldemortin kanssa pakottaen tämän pakenemaan taikaministerin silmien edessä. Dumbledoren todistettua Lordi Voldemortin paluusta, hänen sallittaan palata rehtoriksi. Dumbledore myös kertoo Harrylle ennustuksesta, joka koskee Lordi Voldemortia ja Harrya.
Harry Potter ja puoliverinen prinssi -kirjassa Dumbledore alkaa antaa Harrylle "yksityistunteja", joiden aikana hän ja Harry tutkivat Lordi Voldemortin menneisyyttä ja pääsevät perille hirnyrkeistä. Dumbledore tietää koko kirjan ajan Draco Malfoyn liittyneen kuolonsyöjiin, mutta ei ilmaise sitä, koska muuten Lordi Voldemort tappaisi Malfoyn ja mahdollisesti tämän perheenkin. Kirjan lopussa Dumbledore ja Harry löytävät yhden hirnyrkin, joka osoittautuu väärennökseksi. Dumbledore pelastaa Harryn manaliuksilta, vaikka hän on heikentynyt huomattavasti. Dumbledoren ja Harryn palattua Tylypahkaan Severus Kalkaros tappaa Dumbledoren Avada Kedavra -tappokirouksella. Lisäksi teoksessa Harry Potter ja puoliverinen prinssi selviää, että Dumbledore on Harry Potter ja Feeniksin kilta -kirjan ajan käyttänyt aikaansa myös hirnyrkkien etsintään, ja että Dumbledore kärsi eutanasiakuoleman omasta tahdostaan vammauduttuaan hirnyrkkejä etsiessään.
Harry Potter ja kuoleman varjelukset. Vaikka Dumbledore on kuollut, hänet nähdään, kun Voldemort on yrittänyt surmata Harryn ja Harry on menettänyt tajuntansa. Dumbledore ja Harry tapaavat Harryn pään sisällä ja puhuvat Kuoleman varjeluksista, Dumbledoren sisaren kohtalosta ja siitä, miten Harryn pitäisi jatkaa eteenpäin. Lopulta Harry palaa taas tajuihinsa ja kuollut Dumbledore katoaa. Myös Dumbedoren puhuva taulu esiintyy kirjassa muutaman kerran, ja hänet nähdään myös Harryn tutkiessa Kalkaroksen muistoja, joista osassa Dumbledore esiintyy.
Esiintymiset elokuvissa
Kahdessa ensimmäisessä elokuvassa, Harry Potter ja viisasten kivi (2001) ja Harry Potter ja salaisuuksien kammio (2002) Dumbledorea näytteli Richard Harris, joka kuoli vuonna 2002. Tämän jälkeen Michael Gambon esitti roolia elokuvissa Azkabanin vanki (2004), Liekehtivä pikari (2005), Feeniksin kilta (2007), Puoliverinen prinssi (2009), Kuoleman varjelukset, osa 1 (2010) ja Kuoleman varjelukset, osa 2 (2011). Jude Law näytteli nuorempaa Dumbledorea vuosikymmeniä ennen Harry Potter -elokuvien aikaa sijoittuvissa Ihmeotukset-elokuvasarjan toisessa ja kolmannessa elokuvassa Ihmeotukset: Grindelwaldin rikokset (2018) ja Ihmeotukset: Dumbledoren salaisuudet (2022).
Muut esiintymiset
Harry Potter ja kirottu lapsi -näytelmässä Harry Potter keskustelee kahdesti Dumbledoren muotokuvan kanssa. Ensimmäisen kerran rehtorin kansliassa, jossa Dumbledore ohjeistaa Harrya hyväksymään poikansa sellaisena kuin hän on ja että Harry laittoi pojalleen kovat paineet nimeämällä poikansa hänen mukaan. Toisella kerralla Dumbledore ilmestyy Harryn työhuoneeseen taikaministeriöön ja pyytää Harrylta anteeksi sen että hän aikanaan ohjasi Harryn mukaan seikkailuihin, joita hän ei halunnut kokea ja jotka tulivat hänelle pakosta.
Markkinasosialismi
Markkinasosialismi on lähinnä läntisten marxistien Neuvostoliiton mallin mukaisen suunnitelmatalouden kriisin jälkeen kehittämä oppi, jossa toteutuisi tasa-arvon periaate taloudessa, kuitenkin markkinoiden säädellessä yhteiskuntaa.
Seehofin linna
pienoiskuva|Seehofin linna. Seehofin linna on linna Memmelsdorfin kunnassa noin viisi kilometriä itään Bambergista, Saksan Baijerin osavaltiossa. Linna rakennettiin alun perin kesäresidenssiksi Bambergin ruhtinaspiispoille. Sen rakentamistyöt käynnistettiin vuonna 1687 ja ne saatiin päätökseen vuonna 1696. Suunnittelusta vastasi italialaissyntyinen arkkitehti Antonio Petrini. Nykyisin linnaa käyttää suurimmaksi osaksi Baijerin osavaltio.
Markkinasosialismi
Myös Kiinaa, Vietnamia sekä muita on kutsuttu markkinasosialistisiksi maiksi, mutta niitä voidaan pitää kapitalistisina talouksina, joita hallitsevat kommunistiset puolueet. Jugoslaviaa pidettiin pitkään esimerkkinä markkinasosialismista, mutta kommunistinen puolue puuttui voimakkaasti sen talouden toimintaan, eikä esimerkiksi osavaltojen välistä kilpailua sallittu. Lisäksi Jugoslavian talouteen sisältyi markkinoille vieraita ominaisuuksia, kuten työläisten itsehallinto, joka lainasi oppejaan pikemminkin anarkismista kuin markkinoitten soveltamisesta sosialistiseen talouteen.
Varsinaisesti markkinasosialismin isä on Oscar Lange, joka yhdessä kapitalististen vastapuoltensa kanssa kävi väittelyn markkinamekanismien käytöstä sosialismissa 1930-luvulla.
Tästä onkin ottanut esimerkin markkinasosialismin ehkä tärkein edustaja John E. Roemer, joka kirjassaan A Future For Socialism kuvaa markkinoiden hallitsemaa tasa-arvoista yhteiskuntaa nykyaikaisen kansantaloustieteen keinoin.
Birger Braadland
Birger Braadland (26. tammikuuta 1879 Halden – 15. tammikuuta 1966 Halden) oli norjalainen talonpoikaispuolueen poliitikko. Hän istui suurkäräjillä vuosina 1934–1936 ja toimi Norjan ulkoministerinä 1931–1933.
Beveren (kanirotu)
Beveren on suurikokoinen kanirotu. Kanirodun jalostus aloitettiin pienessä belgialaisessa Beverenin kunnassa, lähellä Antwerpenia, 1890-luvulla. Kanit olivat alun perin väritykseltään sinisiä, mutta nykyään väreiksi hyväksytään sinisen lisäksi musta ja valkoinen. Beverenin massa on keskimäärin 3,5–5,0 kilogrammaa. Turkki on tiheää ja pehmeätä.
Vuoden 1915 aikoihin rotu yleistyi Isossa-Britanniassa hyvin nopeasti. Syynä oli ensimmäinen maailmansota ja kaneja kasvatettiin niistä saatavan lihan takia.
Polykarbonaatti
thumb|Polykarbonaateista valmistetaan muun muassa CD-levyjä Polykarbonaatit (PC) ovat yksi termoplastisten polymeerien ryhmä. Polykarbonaateissa monomeerit liittyvät yhteen karbonaattiryhmillä (-O-CO-O-). Polykarbonaatin CAS-numero on 25037-45-0.
Polykarbonaatti-muovien merkittävin ominaisuus on niiden iskunkestävyys. Polykarbonaateista valmistetaan muun muassa CD-levyjä, kypäriä, iskunkestävää läpinäkyvää muovia, matkapuhelinten näyttöjä, suojalasien linssejä ja aikaisemmin myös armeijan muovisia lautasia.
Polykarbonaattien toinen hyvä ominaisuus on niiden helppo työstettävyys: Polykarbonaattilevyä voidaan särmätä yli 90-asteen kulmiin, kuten useimpia muitakin teknisiä muoveja. Yksi polykarbonaatin erityisominaisuus kuitenkin on, että sitä voidaan taittaa myös lämmittämättä. Materiaalia voidaan sahata muotoon ja sen reunoihin voidaan porata reikiä, ilman että levy vaurioituu työstövaiheessa. Tästä syystä sen käyttö on usein järkevämpää kuin PMMA-pleksin, jos käyttökohteen tarkoitus ja arvo muuten puoltavat kalliimman muovin valintaa.
Polykarbonaattien huono ominaisuus on niiden heikko liuottimien kestävyys. Polykarbonaatti liukenee orgaanisiin liuottimiin ja sillä on heikko amiinien, ammoniakin ja lipeän kesto. Liuottimet liuottavat muovin pintaa ja voivat samalla pilata iskunkestävyyden. Polykarbonaattien lämmönkestävyys on lasiin verrattuna alhainen, mutta kuitenkin yleensä parempi kuin muissa muovilaaduissa.
Polykarbonaattia valmistetaan karboksyloimalla polyoleja fosgeenilla, jolloin muodostuu karbonaattiesteriketju. Tyypillinen polyoli on bisfenoli A, mutta myös esim. lineaarisia dialkoholeja käytetään.
Bisfenoli A:n takia Euroopan unioni on kieltänyt polykarbonaateista valmistetut tuttipullot.
Härmälä
Härmälä on Tampereen lounainen kaupunginosa. Se sijaitsee Hatanpään kaupunginosan ja Pirkkalan kunnan välissä kaupungin rajalla. Keskustasta lähtevältä Hatanpään valtatieltä lähtee Härmälän kohdalla Pirkkalaan jatkuva Nuolialantie. Naapurikaupunginosia ovat Rantaperkiö ja Sarankulma.
Härmälässä on tasapuolisesti sekä omakotitaloja että pienkerrostaloja. Osa Härmälästä on kaavoitettu puutarhakaupunginosaksi suurine omakotitontteineen. Pirkkalan rajalla on tiheämpää matalaa kerrostalorakentamista. Välittömästi Pirkkalan puolella on Partolan alue suurine marketteineen.
Härmälässä sijaitsevat Lepolan huvila, Tampereen Messu- ja Urheilukeskus, Härmälän kirjasto ja Tampere Camping Härmälä (Härmälän leirintäalue).
Huomattavana piirteenä Härmälän kadunnimistössä – ilmailuaiheisten kadunnimien ohella – on suuri yhtenäinen ryhmä kadunnimiä, joiden aiheena ovat miesten etunimet. Näistä ensimmäisenä hyväksyttiin Antinkatu vuonna 1925, sitten Heikin- ja Mikonkadut vuonna 1935 ja muut vuonna 1937. Oletettavasti Antti, Heikki, Mikko ja Matti ovat olleet entisen Härmälän kylän talojen isäntiä, mutta muiden nimien valintaperusteet eivät selviä asiakirjoista. Etenkin T-alkuisten nimien, joilla ei liene historiallista yhteyttä katujen sijaintipaikkaan, suuri määrä herättää huomiota.
Härmälän asuntoalueen ja Tampereen Messu- ja Urheilukeskuksen välissä sijaitsee lähes umpeenkasvanut Vähäjärvi.
Historia
Vuosina 1948−1976 Härmälä oli Tampereen kaupungin liikennelaitoksen johdinautolinjan 1 toinen päätepiste.
Härmälän ilmailuhistoria
Härmälä liittyy Suomen ilmailuhistoriaan sen alkuvaiheista lähtien. Tamperelainen taiteilija Adolf Aarno teki ensimmäisenä suomalaisena lentoyrityksen ranskalaisella yksitasoisella Demoiselle-koneella Pyhäjärven jäällä Härmälän edustalla huhtikuussa 1911.
Sarankulman alueella sijaitsi 1980-luvulle asti Tampere-Härmälän lentoasema, joka valmistui vuonna 1936 ja oli Suomen toinen siviili-ilmailun maakenttä Turun Artukaisten jälkeen. Samaan aikaan kentän valmistumisen kanssa Valtion lentokonetehdas siirsi tehtaansa Suomenlinnasta Härmälään. Kentällä toimi myös silloinen Suomen ilmavoimien Lentovarikko kunnes se siirrettiin Vuorekseen. Nykyisin lentokentän paikalla sijaitsee Ilmailunkatu ja länsipäässä Pirkkahalli,jonka parkkialueeksi osa vanhasta kiitotiestä on otettu.
Vuonna 1936 tuotantonsa aloittanut lentokonetehdas muuttui 1946 Valmetin tehtaaksi. Viimeisimpänä entisen lentokonetehtaan paikalla oli Cargotec-konsernin omistama Kalmarin tehdas, joka valmisti satamien niin kutsuttuja lukkeja. Se on eräs sotakorvausteollisuuden aikaansaama suomalainen innovaatio. Cargotec siirsi lukkien valmistuksen Puolaan ja ajoi sen alas lopullisesti 2010-luvun aikana. Vanha lentokonetehdas oli tarkoitus suojella ja palauttaa 1930-luvun asuun, mutta alueen pilaantunut maaperä pakotti sen purkamiseen. Entisen tehdasalueen edessä on VL Viima -koulukone lasivitriinissä. Toinen alueella oleva tehdas on Metso Automation.
Lentovarikon kilta teki vuonna 1996 aloitteen ilmailumuistomerkin rakentamisesta. Tampereen kaupunki antoi tukensa aloitteelle ja sen suunnittelijaksi pyydettiin professori Kimmo Kaivantoa. Silloisen Pirkkahallin luo pystytetyn muistomerkin nimeksi tuli Leonardo muun muassa ilmailua ideoineen keksijän Leonardo da Vincin mukaan.
Aiheesta muualla
61.471°N, 23.742°W
Palma
Palma, Palmas tai La Palma tarkoittaa muun muassa seuraavia asioita:
Piera
Piera on:
Tuntsajoki
Tuntsajoki (alajuoksullaan ; yläjuoksullaan ) on joki pääosin Murmanskin alueella Venäjällä. Pituutta joella on noin 150 kilometriä. Joki alkaa Suomen puolelta Tuntsan erämaasta Sallan Värriötunturilta – osittain Värriön luonnonpuiston alueelta – ja virtaa lopulta Tuntsa- ja Vuolasjärven jälkeen Koutajokeen ja Susijärveen.
Vesistösuhteet
Joki kuuluu Vienamereen laskevaan Koutajoen vesistöön ja on Koutajoen vasen sivujoki.
Sivujoet
Joen suurin sivujoki on siihen lännestä yhtyvä Kutsajoki noin 50 kilometriä joen suulta.
Historiaa
Jatkosodan hyökkäysvaiheen aikana joella taisteltiin.
Toisen maailmansodan jälkeisissä alueluovutuksissa koko joki ylintä yläjuoksuaan lukuun ottamatta tuli osaksi Neuvostoliittoa osana Neuvostoliitolle luovutettua Sallan–Kuusamon aluetta.
Asutus
Joen keskijuoksulle jää Alakurtin taajama Murmanskin alueella Venäjällä. Ennen toista maailmansotaa se oli yksi Sallan kylistä.
Hypnotize
Hypnotize on System of a Downin viides albumi ja toinen osa Mezmerize/Hypnotize-kaksoisalbumista. Albumi julkaistiin 22. marraskuuta 2005, kuusi kuukautta Mezmerizen jälkeen. Albumi nousi Suomen virallisen listan sijalle 1.
Yoga (vuorenhuippu)
-2.6976°N, 29.9903°W
Luettelo Antigua ja Barbudan kaupungeista
thumb|[[St. John’s.]] thumb|[[English Harbour.]]
Tämä on luettelo Antigua ja Barbudalla sijaitsevista kaupungeista.
Shaanxin maanjäristys
Shaanxin maanjäristys on kaikkien aikojen tuhoisin maanjäristys. Siinä kuoli noin 830 000 ihmistä. Se tapahtui 23. tammikuuta 1556 Shaanxissa, Kiinassa. Maanjäristys vaikutti 1 000 kilometrin säteellä: Shaanxin, Shanxin, Henanin, Gansun, Hebein, Shandongin, Hubein, Hunanin, Jiangsun ja Anhuin maakuntiin. Tuohon aikaan suuri osa alueen ihmisistä asui lössikerrostumiin kaivetuissa luolissa, jotka sortuivat maanjäristyksen aikana. Maanjäristyksessä kuoli noin 60 prosenttia alueen väestöstä.
Maanjäristys
Nykyisten arvioiden mukaan maanjäristyksen voimakkuus oli noin 8 momenttimagnitudiasteikolla. Vaikka se oli historian tuhoisin maanjäristys, se ei kuitenkaan ollut voimakkain. Jälkijäristykset jatkuivat puolen vuoden ajan, useita kertoja kuussa. Episentrumi oli Shaanxin maakunnan Huan piirikunnassa (Huaxianissa), lähellä Huavuorta (34°05' pohjoista leveyttä, 109°07' itäistä pituutta).
Keisarillinen oppinut Qin Keda selvisi maanjäristyksestä ja kirjasi tapahtumia. Hän päätteli että "maanjäristyksen alkaessa sisällä olevien ihmisten ei kannata lähteä heti ulos, vaan kyyristyä alas ja odottaa sopivaa tilaisuutta. Vaikka pesä putoaa, muutama muna voi silti säilyä ehjänä."
Kiinan historiassa maanjäristystä kuvataan seuraavasti:
Xi’anin kaupungissa sijaitseva Pieni villihanhipagodi (vanha korkea torni) selvisi myös järistyksestä, mutta lyheni 45 metristä 43,4 metriin.
Helena Lindgren
thumb|200px|Helena Lindgren [[Helsingin kirjamessut|Helsingin kirjamessuilla vuonna 2009.]] Helena Lindgren (o.s. Holopainen, s. 2. toukokuuta 1957 Helsinki) on suomalainen meikkitaiteilija, laulaja ja näyttelijä.
Ura
Helena Lindgren on Helvi ja Gunnar Holopaisen nuorin lapsi. Hänen sisaruksiaan ovat Marja-Liisa, Tuula ja Heimo. Helenan nykyiseen perheeseen kuuluu Niklas-poika ensimmäisestä avioliitosta.
Helena Lindgrenin entinen avopuoliso on Jorma Uotinen.
Kuningassaniaiskasvit
Kuningassaniaiskasvit (Osmundaceae) on saniaisheimo monotyyppisessä Osmundales-lahkossa. Kuningassaniaiskasvit ovat eläviä fossiileja, ja heimon noin 20 lajia ovat jäänne alun perin paljon laajemmasta kehityslinjasta. Varhaisimmat fossiilit tunnetaan permikaudelta 286–245 miljoonaa vuotta sitten. Levinneisyydeltään heimon lajit ovat trooppisia ja temperaattisia.
Euroopassa kasvaa yksi kuningassaniaiskasvien laji, kuningassaniainen (Osmunda regalis) joka on hyvin kookkaaksi kasvava omannäköisensä saniainen, jolla on erilliset itiöpesäkelehdet.